Diari Oficial de la Generalitat Valenciana


Sumari del DOGV 6697, del 23-01-2012 (2012/602)

RESOLUCIÓ de 9 de gener de 2012, del conseller de Presidència, per la qual es rectifica una errada en la descripció de l'escut del municipi de Barracas.
--------------------------------------------------------------------------------------------------------------------------------------------------------

### Dades del document

Número de DOGV
:   6697

Data del DOGV
:   23-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/602


Data del document
:   09-01-2012

Organisme emissor
:   Conselleria de Presidència

Tipus de document
:   Resolució

Anàlisi jurídica

 Descriptors 

:   * administració local

RESOLUCIÓ de 9 de gener de 2012, del conseller de Presidència, per la qual es rectifica una errada en la descripció de l'escut del municipi de Barracas. [2012/602]  
El municipi de Barracas disposa d'escut municipal aprovat oficialment per la Resolució de 19 de desembre de 2000, del conseller de Justícia i Administracions Públiques, i publicat en el Diari Oficial de la Generalitat Valenciana número 3921, de 19 de gener de 2001.  
L'Alcaldia Presidència de l'Ajuntament de Barracas ha sol·licitat la rectificació d'una errada produïda en la Resolució de 19 de desembre de 2000, i en la publicació en el Diari Oficial de la Generalitat Valenciana, que consisteix en el fet que la descripció de l'escut municipal no coincideix amb la representació gràfica aprovada en el seu dia mitjançant l'acord plenari de l'Ajuntament i pel Consell Tècnic d'Heràldica i Vexil·lologia Local.  
El Decret 116/1994, de 21 de juny, del Govern Valencià, regula els símbols, tractaments i honors de les entitats locals de la Comunitat Valenciana, i sobre la base del l'article 17 d'aquest decret, el Consell Tècnic d'Heràldica i Vexil·lologia Local, en la sessió del dia 28 d'octubre de 2011, ha dictaminat favorablement la rectificació de l'errada produïda en la descripció de l'escut municipal de Barracas.  
De conformitat amb l'article 105.2 de la Llei 30/1992, de 26 de novembre, pertoca la rectificació d'errades materials que hi ha en els actes, en qualsevol moment, a instàncies de part o d'ofici.  
Per això, i fent ús de les atribucions conferides per la legislació vigent resolc:  
Atés que s'ha observat una errada produïda en la descripció de l'escut municipal de l'Ajuntament de Barracas, aprovat per la Resolució de 19 de desembre de 2000, del conseller de Justícia i Administracions Públiques, i publicat en el Diari Oficial de la Generalitat Valenciana número 3921, de 19 de gener de 2001, de conformitat amb l'article 105.2 de la Llei 30/1992, de 26 de novembre, i amb el dictamen favorable del Consell Tècnic d'Heràldica i Vexil·lologia Local, es procedeix a la rectificació, la qual consisteix en:  
On diu:  
«En el tercer quarter, d'or, quatre pals de gules i bordura d'argent amb vuit escudets d'or, carregats amb una banda d'atzur»;.  
Ha de dir:  
«En el tercer quarter, d'or, quatre pals de gules i bordura d'argent amb vuit escudets d'or, carregats amb una faixa d'atzur".  
  
Definitivament, l'escut municipal de Barracas resta de la manera següent:  
«Escut quadrilong de punta redona. Partit i mig truncat.  
Al primer quarter, en camp d'atzur dues claus en aspa, una d'or i l'altra d'argent, enllaçades per un cordó de gules.  
En el segon quarter, en camp d'or, tres barraques de gules ben ordenades, aclarides de sable.  
En el tercer quarter, d'or, quatre pals de gules i bordura d'argent amb vuit escudets d'or, carregats amb una faixa d'atzur.  
Per timbre, corona reial oberta».  
  
València, 9 de gener de 2012.- El conseller de Presidència: José Císcar Bolufer.